**САЛАУАТТЫ ӨМІР САЛТЫ - ДЕНСАУЛЫҚ КЕПІЛІ**

Адам денсаулығы – бұл адамзаттың ең құнды байлығы. Онымен ештеңені байлықты да, қоғамдағы мәртебеңді де, атақ-даңқыңды да салыстыруға келмейді. Бұл бізге табиғат сыйлаған нағыз байлық. Адам өз денсаулығын жас кезінен сақтауға міндетті, өйткені мықты ұлтты қалыптастыратын дені сау адам.

«Жетісай ауданының мамандандырылған «Дарын» мектеп-интернаты» КММ-сінде денешынықтыру, көркем еңбек және алғашқы әскери дайындық пәндерінің пәндер апталығы барысында түрлі спорттық іс-шаралар ұйымдастырылды.

Жарыстың мақсаты — оқушыларға өз денсаулығын өмір сүру үшін қажеттілігін, бағалы байлық екенін түсіндіру, өз денсаулықтарына, тазалықтарына ұқыпты қарауға тәрбиелеу,оқушылардың танымдық қабілеттерін дамыту, топпен шығармашылық жұмыс істеуге тәрбиелеу болып табылады.

Салауатты өмір салтын сақтау, оқушылардың өнер мен денсаулық туралы, денсаулықтың негізі қимыл, спорт, дұрыс тамақтану, таза ауада жүру екенін балаларға АӘД жетекшісі Жұмабаев Мұғалбек ағай, мектеп мейірбикесі Шериева Гүлзат Тұрдыбайқызы және дене шынықтыру пән мұғалімдері түсіндіріп өтті.

7 сәуір – дүниежүзілік денсаулық сақтау күніне орай мектеп оқушыларының қатысуымен бірыңғай денсаулық сағаты барысында оқушылар денсаулықты дәріптеп, флешмоб биледі.

Спорт- денсаулық, спорт- салауаттылық! Салауаттылықты сақтайық!